钦定古今图书集成/理学汇编/学行典/第030卷 > 理数钤〈兑集下〉 > 《观物人元运数》
## 钦定古今图书集成/理学汇编/学行典/第030卷 > 理数钤〈兑集下〉 > 《观物人元运数》

“人元运，岁之数，以观物元数为主。运与岁月日辰，各
以干支，因用数加之，运数以运为生。”盖人之命运，一
运管十年，犹天之气运，一运管十二世，故运以运为主也。而运之顺逆浅深，起于生时。阳男阴女为顺，节
数来气；阴男阳女为逆，节数过气。甲丙戊庚壬阳也，
乙丁己辛癸阴也，折除则一时十日，三时一月三日，
一年一月十年。《珞琭子》云：“折除三日为年”是也。合数
成卦，变爻断例，同于元数。岁月日辰，仿此推之。
岁数以世为主，盖一世有三十年，岁乃世之所统，岁
以世为主也。

岁数以交运之岁加之，出运之年而止，月日辰数附
于世位，亦以世为主也。

月数以寅月加之，历加丑月而止。

日数以本月交节之日加之，节尽之日而止。

辰数以子时加之，历加亥时而止。在地方则加地方
之数。谚云：“食禄之有方”，岂不信乎？如豫州生者迁，冀
州加冀一、雍六、梁七、荆二、扬九、徐四、兖三，青八也。虽
在本州，有迁变，攸异隔涉山川，以八方定数加之，定
数北一南九，东二西七，东南四、西南二、东北八，西北
六也。数用本数，干支与数应者，运用运之干支，岁用
岁之干支月日辰数同此。